Document ID: 31988R1401

*****
ΚΑΝΟΝΙΣΜΟΣ (ΕΟΚ) αριθ. 1401/88 ΤΗΣ ΕΠΙΤΡΟΠΗΣ
της 24ης Μαΐου 1988
για κατάργηση του κανονισμού (ΕΟΚ) αριθ. 3921/87 που προσδιορίζει την προκαθορισμένη τιμή των μη μεταποιημένων κορινθιακών σταφίδων συγκομιδής 1985 που προορίζονται για την παρασκευή ορισμένων καρυκευμάτων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3908/87 (2), και ιδίως το άρθρο 8 παράγραφος 8,
τον κανονισμό (ΕΟΚ) αριθ. 1277/84 του Συμβουλίου της 8ης Μαΐου 1984 που καθορίζει τους γενικούς κανόνες για το σύστημα ενίσχυσης στην παραγωγή για τα μεταποιημένα οπωροκηπευτικά (3), και ιδίως το άρθρο 6 παράγραφος 1,
Εκτιμώντας:
ότι, σύμφωνα με το άρθρο 6 παράγραφος 2 του κανονισμού (ΕΟΚ) αριθ. 626/85 της Επιτροπής της 12ης Μαρτίου 1985 σχετικά με την αγορά, πώληση και αποθεματοποίηση από τους οργανισμούς αποθεματοποίησης μη μεταποιημένων σταφίδων και ξηρών σύκων (4), όπως τροποποιήθηκε τελευταία από τον κανονισμό (ΕΟΚ) αριθ. 344/86 (5), τα προϊόντα αυτά, τα οποία προορίζονται για ειδικές χρήσεις που πρέπει να προσδιοριστούν, πωλούνται σε προκαθορισμένες τιμές ή μέσω διαγωνισμού·
ότι ο κανονισμός (ΕΟΚ) αριθ. 682/86 της Επιτροπής της 4ης Μαρτίου 1986 σχετικά με την πώληση, από τους οργανισμους αποθεματοποίησης, μη μεταποιημένων σταφίδων για την παρασκευή ορισμένων καρυκευμάτων (6) προβλέπει ότι ορισμένες ποσότητες σταφίδων μπορούν να πωληθούν στους ενδιαφερόμενους φορείς σε προκαθορισμένη τιμή·
ότι ο κανονισμός (ΕΟΚ) αριθ. 3921/87 της Επιτροπής (7) καθόρισε την προκαθορισμένη τιμή για μέγιστη ποσότητα 142 τόνων κορινθιακής σταφίδας εσοδείας 1985, μη μεταποιημένης, που προορίζεται για την παρασκευή ορισμένων καρυκευμάτων· ότι οι εναπομένουσες ποσότητες δεν μπορούν να πουληθούν για την προαναφερθείσα χρησιμοποίηση και, κατά συνέπεια, θα πρέπει να καταργηθεί ο κανονισμός (ΕΟΚ) αριθ. 3921/87·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3921/87 καταργείται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαΐου 1988.

Labels: 2
18
17